Afroman

**Džozefs Edgars Formens** (; dzimis ), plašāk pazīstams ar skatuves vārdu ***Afroman***, ir amerikāņu reperis, dziedātājs, mūziķis un cilvēktiesību aktīvists. *Afroman* līdz šim populārākais albums *[[The Good Times]]* (2001) ietvēra singlus *[[Because I Got High]]* un *[[Crazy Rap]]*. 2002. gadā *Because I Got High* tika nominēts ''Grammy'' balvai kategorijā "Labākais repa solo priekšnesums".

Formens sarakstīja vairākas protesta dziesmas, lai pieminētu 2022. gada augustā notikušo Adamsa apgabala šerifa biroja policistu veikto reidu viņa mājās Ohaio štatā, pēc kura netika izvirzītas apsūdzības vai atrasti pierādījumi. Dziesmas tika apkopotas viņa 18. studijas albumā *[[Lemon Pound Cake]]*. Vairāki policisti neveiksmīgi iesūdzēja Formenu tiesā par neglaimojošu reida videoierakstu iekļaušanu dziesmu mūzikas videoklipos. 2026. gada 18. martā zvērināto tiesa pasludināja pilnu spriedumu par labu Formenam, atbrīvojot viņu no jebkādām policistu civilprasībām.

## Dzīvesgājums
Džozefs Edgars Formens piedzima 1974. gada 28. jūlijā Losandželosā. Viņš īsu brīdi dzīvoja Misisipi štatā, pirms agrā bērnībā pārcēlās uz Dienvidlosandželosu. Vēlāk viņš dzīvoja Palmdeilā, Kalifornijā, īsu brīdi Lasvegasā, Nevadā un pēc tam Hetisbērgā, Misisipi.

### Karjera
Pirmās Formena sarakstītās dziesmas nosaukums bija *Hairy Carrie*. Tā tika sarakstīta Formenam mācoties pamatskolā un bija "distreks" par skolnieci, kas bija pazīstama ar savu mobingu pret klasesbiedriem viņu izskata dēļ.

Astotajā klasē viņš sāka ierakstīt savu dziesmu miksteipus un pārdot tos klasesbiedriem.

Formens jaunībā uzstājās vietējā baznīcā, spēlējot bungas un ģitāru. Viņš pameta mācības Palmdeilas vidusskolā 1991. gadā.

1998. gadā Formens izdeva savu pirmo albumu *My Fro-losophy*, kas bija neveiksme. 1999. gadā viņš izdeva albumu *Sell Your Dope* un pārcēlās uz Hetisbērgu, Misisipi, kur satika bundzinieku Džodiju Stalloni, taustiņinstrumentālistu/basģitāristu Darelu Havardu un producentu Timu Ramenofski (pazīstams arī kā *Headfridge*). Formens savus muzikālos panākumus daļēji skaidro ar Dienvidkalifornijas pamešanu, sakot, ka vidienes un dienvidu iedzīvotāji bija vairāk gatavi eksperimentēt ar savu muzikālo gaumi nekā cilvēki Losandželosā.

Ramenofskis producēja un 2000. gadā izdeva Formena albumu *[[Because I Got High (albums)|Because I Got High]]* ierakstu kompānijā *T-Bones Records*. Pirms albuma tituldziesmas atskaņošanas radio raidījumā *[[The Howard Stern Show]]*, tas tika izplatīts galvenokārt koncertos un failu koplietošanas pakalpojumā *[[Napster]]*. Dziesmā ar humoru tiek aprakstīta marihuānas lietošana, kas pasliktina stāstītāja dzīves kvalitāti. 2001. gada beigās dziesma kļuva par hitu un tika iekļauta 2000. gadu filmās "Džejs un Klusais Bobs", "Augstākais vērtējums" un "Paranoja". *Because I Got High* 2002. gadā tika nominēts ''Grammy'' balvai kategorijā "Labākais repa solo priekšnesums". Formens pievienojās *[[Cypress Hill]]* rudens festivāla *Smoke Out* mūziķu sastāvam kopā ar *[[Deftones]]*, *[[Method Man]]* un citiem. *[[Universal Music Group|Universal Records]]* parakstīja līgumu ar Formenu uz sešiem albumiem un 2001. gadā izdeva *The Good Times* — Formena pirmo divu albumu un jaunāko dziesmu izlasi.

Formens sāka patstāvīgi izdot savu mūziku 2004. gadā, galvenokārt izmantojot internetu, un tajā pašā gadā viņš ierakstīja dziesmu *[[Jobe Bells]]*, kurā satīriski parodēja tradicionālās Ziemassvētku dziesmas. Viņš piedalījās 2010. gada *Gathering of the Juggalos* festivālā. 2014. gada oktobrī Formens izdeva dziesmas *[[Because I Got High]]* remiksu, lai propagandētu marihuānas lietderību kā daļu no centieniem legalizēt tās pārdošanu visās ASV.

## Diskogrāfija
**My Fro-losophy* (1998)
**[[Because I Got High]]* (2000)
**[[Sell Your Dope]]* (2000)
**[[The Good Times]]* (2001)
**[[Afroholic... The Even Better Times]]* (2004)
**[[Jobe Bells]]* (2004)
**4R0:20* (2004)
**The Hungry Hustlerz: Starvation Is Motivation* (2004)
**Drunk 'n' High* (2006)
**A Colt 45 Christmas* (2006)
**Waiting to Inhale* (2008)
**Frobama: Head of State* (2009)
**Marijuana Music* (2013)
**The Frorider* (2014)
**Happy to Be Alive* (2016)
**Cold Fro-T-5 and Two Frigg Fraggs* (2017)
**Save a Cadillac, Ride a Homeboy* (2020)
**[[Lemon Pound Cake]]* (2022)
**Famous Player* (2023)
**20 Twenty-Fro * (2024)

## Atsauces

## Ārējās saites